אני הולך
אני הולך באופן די קבוע,; הרופא אמר: זה יעשה אותך רגוע; זה טוב ללב גם לכבד זה טוב מאוד,; מרענן, נותן למערכת לעבוד.; אנשים חולפים גם הם הולכים,; פה ושם שומע רסיסי מילים; לא מדבר מה כבר יש כאן להגיד,; הולך ישר משתדל לשמור על קצב, להתמיד.; אני הולך אור עולה בחלונות,; ערב יורד, מריח חביתות; פה ושם רואה צלליות בחדרים,; רסיסי חיים של אנשים אחרים. ; עכשיו שקט חלפה לה אימת הסקאד,; כאן לא רחוק, נפל אחד; ותמיד אני מרגיש כאן את המתח באוויר,; בא עם הרוח ממלא את כל העיר.; עכשיו הכול זורם, הדם פועם, אני מזיע; הרופא אמר: טוב ללכת כל יום קצת... עד שתגיע.; אני הולך דרך ערים מעושנות,; דם על האספלט זעקות שבר וקינות; טיול קצר בין הערביים,; אני הולך כך לפחות שנות אלפיים. ; ואלו הם הרחובות בהם הלכתי לבית ספר,; כשהייתי מדמיין את הכביש נהר זורם; הולך במדבר עד שאעבור את הירדן,; אבא ואמא מחכים לילד הזקן.; אני הולך בעיר מוכרת וזרה,; לא שייך למגזר לא נכנס למגירה,; הלב שלי פתוח פה ושם גם מהבהב,; הולך ומתרחק הולך ומתקרב.; עוד סיבוב סביב אותה הכיכר,; קרוב לבית הכי רחוק שאפשר,; כשאחזור האישה שלי לא תכיר את מי שבא,; היא תגיד לי: מצטערת, זאת לא הכתובת הנכונה.; עכשיו הכול זורם, הדם פועם, אני מזיע; הרופא אמר: טוב ללכת כל יום קצת... עד שתגיע.; אני הולך בשדות הבר המעטים,; שנשארו בין מגדלים לקניונים; סורק תחנות לא קולט את המקום,; עומד על גשר ההלכה מחפש את דרך השלום. ; עכשיו הכול זורם, הדם פועם, אני מזיע; הרופא אמר: טוב ללכת כל יום קצת... עד שתגיע.; 